पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। राऊ के सेमसंग शोरूम में लाखों की लूट करने वाले फौजी के फरार साथी को पंजाब पुलिस ने अमृतसर से गिरफ्तार कर लिया। आरोपियों ने 20 से अधिक वारदातें कबूली हैं। राजेंद्रनगर पुलिस बदमाशों से पूछताछ करने अमृतसर रवाना हो गई है। ब्यास (पंजाब) पुलिस ने शुक्रवार को विक्रमसिंह (आर्मी से बर्खास्त), साहेबसिंह (आर्मी से भगोड़ा घोषित) व मलकीतसिंह (आर्मी से छुट्टी लेकर गायब) को गिरफ्तार किया था।
उनके पास से कार, पिस्टल व एक लाख रुपए बरामद किए। एसएचओ हरकृष्णसिंह के मुताबिक गैंग में परमजीतसिंह उर्फ पम्मा व मंगा भी शामिल हंै। पुलिस ने रविवार को मोबाइल लोकेशन के आधार पर पम्मा को अमृतसर से गिरफ्तार कर लिया। पुलिस द्वारा पूछताछ में आरोपियों ने 27 मई को राऊ में एबी रोड स्थित दिनेश परमार के शोरूम से तीन लाख के मोबाइल व 45 हजार रु. लूटना भी कबूला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn